**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 23-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Ընթացիկ իրավիճակը և իրավական ակտի ընդունման անհրաժեշտությունը**

<<Հայաստանի Հանրապետության կառավարության 2006 թվականի նեյեմբերի 23-ի N 1910-Ն որոշման մեջ փոփոխություններ և լրացումներ կատարելու>> ՀՀ կառավարության որոշման ընդունման անհրաժեշտությունը բխում է <<Հուղարկավորությունների կազմակերպման և գերեզմանատների ու դիակիզարանների շահագործման մասին>> Հայաստանի Հանրապետության օրենքում լրացումներ և փոփոխություններ կատարելու մասին>> ՀՕ-27-Ն ՀՀ օրենքի /այսուհետ` Օրենք/ ընդունման կապակցությամբ: Մասնավորապես գործող օրենքում գերեզմանատները տարանջատվել են ըստ իրենց պատկանելիության, որի արդյունքում առաջացել են պետական և մասնավոր գերեզմանատներ հասկացությունները: Օրենքով սահմանվել են նաև դրանց ստեղծման, կազմավորման, գործունեության կազմակերպման նախադրյալները ու վերջիններիս նկատմամբ ներկայացվող պարտադիր պահանջները: Օրենքով վերապահվել են մի շարք իրավունքներ անհատ ձեռնարկատերերին և իրավաբանական անձանց` մասնավոր գերեզմանատան գործունեության կազմակերպման համար: Ուստի անհրաժեշտությունը առաջացել օրենքի կիրարկումն ապահովող կարգերում համապատասխան փոփոխությունները արտացոլելու համար:

**2. Առաջարկվող կարգավորման բնույթը**

Նախագծով նախատեսվում է ապահովել ընդունված օրենքի կիրարկումը` գործող կարգերում համապատասխան փոփոխություններ կատարելու միջոցով:

 **3.** **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծի մշակմանը այլ ինստիտուտներ և անձինք չեն մասնակցել: Նախագիծը մշակվել է ՀՀ տարածքային կառավարման և արտակարգ իրավիճակների նախարարության կողմից:

1. **Ակնկալվող արդյունքը**

Նախագծի ընդունմամբ նախատեսվում է ապահովել Օրենքում կատարված փոփոխությունների կիրարկումը` համապատասխան իրավահարաբերությունները կանոնակարգելու միջացով:

 Նախարար`

 Ա. Երիցյան